

	EGYETEMI TANÁRI PÁLYÁZAT– ÉRTÉKELŐ LAP

	AGRÁRTUDOMÁNYOK TUDOMÁNYTERÜLET
(és egyes határterületeire)

	MAB-kód: E ……
	Pályázó neve, intézménye

	Értékelési szempontok
A pályázatban bemutatott felsőoktatási és tudományos teljesítmények értékelése során ugyanazon eredmény vagy teljesítmény kizárólag egy értékelési szempont alapján vehető figyelembe. Egy adott teljesítmény többszörös beszámítása vagy többszöri pontozása nem megengedett. Ez a szabály valamennyi értékelési szempont esetében irányadó, különös tekintettel az 1a.1. és az 1a.3. értékelési szempontra, az oktatási és kutatói munkásságot elismerő díjakra, valamint a tankönyvek és monográfiák értékelésére.

	I. FELSŐOKTATÁSI TEVÉKENYSÉG
	Összesen adható pontok száma: 100

	1a.1. Felsőoktatási tapasztalat
(teljesítési minimum: 10 pont, adható további pontok: 40 pont, összesen: 50 pont)
	Adható max. pont
	Adott pont

	Teljesítési minimum (10 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1a.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1a.1. értékelési kritérium összesített pontszáma nulla.
Legalább 800 - magyar vagy idegen nyelvű - tanóra (ebből legalább 100 óra előadás) munkahelyi vezető által igazolt oktatói tevékenység, bármely felsőoktatási intézményben.
Felsőoktatási tapasztalatként előadás, szeminárium, gyakorlat, konzultáció, továbbá heti két tanóra számolható el nyári gyakorlat, illetve szakképzési tutoriális tevékenység esetén, a résztvevő hallgatói létszámtól függetlenül.

	Adható további pontok (40 pont):
Összesen (a teljesítési minimummal) 1000 tanóra 10 pont, összesen 1200 tanóra 20 pont, összesen 1400 tanóra 30 pont, összesen 1600 tanóra 40 pont.

Az oktatási igazolásnak tartalmaznia kell az elvégzett oktatói munka hallgatói véleményezésének értékelési eredményét legalább az elmúlt aktív öt évre vonatkozóan. Hallgatói vélemény hiányában a munkahelyi vezető értékelése elfogadható.
Az elmúlt aktív öt év alatt a pályázó utolsó öt, oktatási tevékenységgel érintett éve értendő. Az időszak meghatározásánál a külföldön végzett oktatási tevékenységet figyelembe kell venni.
A hallgatói értékelést ötfokozatú skálára átszámítva kell figyelembe venni. Eltérő értékelési rendszer alkalmazása esetén az intézmény által igazolt átszámítás vagy annak hiányában arányos megfeleltetés alkalmazandó.
Amennyiben a pályázó által elszámolt oktatási tevékenységhez nem áll rendelkezésre hallgatói vélemény vagy munkahelyi vezető igazolása, vagy készült hallgatói értékelés, de annak átlaga nem haladja meg a 3,50-et, e kategóriában összesen legfeljebb 15 adható további pont szerezhető.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.

A tanórák munkahelyi vezető általi igazolása helyett elfogadható az adott országban alkalmazott egyéb igazolási mód is (pl. a dékáni hivatal igazolása), a tanóra-számot adó kurzusok tételes felsorolásával a kurzus címe, az intézmény/kar/szak, az oktatás szintje (alap-, mester-, doktori képzés), valamint a dátum feltüntetésével.
Az elvégzett oktatói munka hallgatói véleményezése vonatkozásában az adott országban alkalmazott eljárások alapján megadott információkat kell figyelembe venni.

	Összesen (1a.1.)
	50
	

	A teljesítmény szöveges értékelése, konkrétumokkal:




	1a.2. Hallgatók tanulmányi, tudományos munkájának vezetése
(teljesítési minimum: 5 pont, adható további pontok: 5 pont, összesen 10 pont) 
	Adható max. pont
	Adott pont

	Teljesítési minimum (5 pont):
Teljesítési minimumfeltétel esetében kizárólag maximális vagy nulla pont adható.
Amennyiben az 1a.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1a.2. értékelési kritérium összesített pontszáma nulla.
Legalább 15 esetben diplomamunka, szakdolgozat vezetője vagy TDK-dolgozat konzulense (társkonzulens 0,5). 

Pontozás esetén a 0,5 érték felfelé kerekítendő.

Ugyanazon hallgató ugyanazon dolgozata csak egyszer számolható el.

	Adható további pontok (5 pont): 
Diplomamunka/szakdolgozat vezetői/konzulensi szerep vagy TDK-dolgozat témavezetői szerep: 0,5 pont/1 db. 
Díjazott OTDK-dolgozat (I-III. helyezés, különdíj): 2 pont/db. 
Pro Scientia kitüntetést elnyert OTDK-dolgozat témavezetője: 3 pont/db.
OTDT Mestertanár aranyérem: 5 pont. 

(Társkonzulens 0,5 pont; a 0,5 pont felfelé kerekítendő.)

Közös oktatói-hallgatói szakcikk MAB által minősített folyóiratban: 
a) a MAB nemzetközi Egyetemi részfolyóiratlistán szereplő A osztályú folyóirat: 4 pont/darab, B osztályú: 3 pont/darab, C osztályú: 2 pont/darab, D osztályú: 1 pont/darab,
b) a MAB magyar Egyetemi részfolyóiratlistán szereplő A osztályú folyóirat: 2 pont/darab, B osztályú: 1,5 pont/darab, C osztályú: 1 pont/darab, D osztályú: 0,5 pont/darab, 2 pont
Ha az adott tudományterületen nincs MAB magyar Egyetemi részfolyóiratlista, akkor a magyar nyelvű szakmai lektorált folyóiratban 1 pont/darab. 

Közös oktatói-hallgatói szakcikknek minősül az a publikáció, amelynek elkészítésében a társszerző a kutatási tevékenység végzése során vagy a kézirat megjelenéséig igazoltan hallgatói jogviszonnyal rendelkezett. A hallgatói jogviszony igazolt az által is, ha a publikációban a társszerző hallgatóként került feltüntetésre.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.

A magyar pályázóval azonos feltétel, azzal az eltéréssel, hogy a TDK tevékenység kiváltható más hasonló, hallgatók tudományos és kutatói munkáját segítő tehetséggondozási tevékenységgel.

	Összesen (1a.2.)

	A teljesítmény szöveges értékelése, konkrétumokkal:




	1a.3. Graduális és/vagy posztgraduális, továbbá a felsőoktatás képzési szintjeinek bármelyikén szervezett előadás, gyakorlat, szeminárium tartása idegen nyelven.
(teljesítési minimum: 5 pont, adható további pontok: 5 pont, összesen: 10 pont) 
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1a.3. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1a.3. értékelési kritérium összesített pontszáma nulla.
A pályázat benyújtásának időpontjáig legalább 80 idegen nyelvű (a nemzetközi tudományos kommunikáció szempontjából releváns) tanóra munkahelyi vezető által igazolt oktatói tevékenység (beleértve a külföldi vendégtanári meghívást).
Idegen nyelvű felsőoktatási tapasztalatként elszámolható például Erasmus Mobility, Pannónia Ösztöndíj Program, vendégtanári meghívás, nyári/téli egyetem kurzusai, igazolt előadásai is.
Az adott felsőoktatási intézményben vállalt nyelvoktatás nem számít bele az idegen nyelvű oktatásba (alap tanóra számba számolható el).

	Adható további pontok (5 pont): 
További 80 tanóra oktatási tevékenység (arányosítva 1-5 pont között). Az adott felsőoktatási intézményben vállalt nyelvoktatás nem számít bele az idegen nyelvű oktatásba (alap tanóra számba számolható el).

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
Angol anyanyelvű külföldi pályázó esetében másik nyelven nem követelmény előadás, gyakorlat, szeminárium tartása.
A nem angol anyanyelvű külföldi pályázó esetében az elszámolt idegen nyelvű órák nyelve nem egyezhet meg a pályázó anyanyelvével.

	Összesen (1a.3.)

	A teljesítmény szöveges értékelése, konkrétumokkal:




	1b.1. Oktatásfejlesztési és oktatásszervezési tevékenység, eredményesség
(teljesítési minimum: 5 pont, adható további pontok: 10 pont, összesen: 15 pont)
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1b.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1b.1. értékelési kritérium összesített pontszáma nulla.
Legalább egy kötelező (A) vagy két fakultatív (B- vagy C-típusú) tantárgy felelőse a munkahelyi vezető által igazolva.

	Adható további pontok (10 pont):
a) innovatív tematikák/új módszerek bevezetése, új hazai és/vagy külföldi képzési és tantárgyi program kidolgozása (1 pont/tematika, módszer vagy program, de max. 4 pont);*
b) további tantárgy felelőse vagy érdemi részvétel tantárgy fejlesztésében (1 pont/tantárgy vagy 0,5 pont/tantárgyfejlesztés, de max. 4 pont);**
c) szakfelelős, szakirányfelelősi megbízatás (4 pont/szakfelelősség); 
d) oktatásszervezési vagy vezetői tapasztalat (max. 4 pont): rektorhelyettes (4 pont), tanszékvezető (2 pont), intézetigazgató (3 pont), doktori iskola, habilitációs tanács titkára, programvezetője (2 pont), kari vezető (dékán, dékánhelyettes) (4 pont), egyetemi, kari oktatási vagy oktatásszervezési bizottságok elnöki/titkári/tagi feladatai (1 pont/pozíció);
e) az oktatói eredményesség szakmai elismerése, kiváló oktatást elismerő értékelések, oktatásért kapott elismerések, díjak, kitüntetések, oktatóként elnyert pályázatok (OTDT mestertanári-díj az 1a.2. pontnál számolható el) (1 pont/díj, de max. 4 pont);
f) a MAB-nál végzett szakértői tevékenység és a MAB által elfogadott szakértői vélemény (a MAB által kiadott teljesítésigazolással igazoltan): 1 pont/3 közreműködés képzésértékelési vagy akkreditációs eljárásban, összesen max. 3 pont szerezhető ezzel a tevékenységgel.

*Innovatív tematika vagy új oktatási módszer alatt különösen új tananyagstruktúra, új oktatásszervezési megoldás, digitális vagy hibrid oktatási módszer, projektalapú vagy problémamegoldó oktatási forma, valamint egyéb, az intézmény korábbi oktatási gyakorlatához képest újdonságot jelentő, dokumentált oktatásfejlesztési megoldás értendő.

**Érdemi részvételnek tekinthető különösen minden olyan dokumentált közreműködés, amely a tantárgy tartalmának, szerkezetének, oktatási módszertanának vagy értékelési rendszerének fejlesztésére irányul.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
A szakfelelősi és szakirányfelelősi megbízatás helyettesíthető egyéb program-, kurzus-, ill. projektvezetői, vagy program-, kurzus-, ill. projektszervezői tevékenységgel. 
(A kutatási/fejlesztési/innovációs pályázati részvétel azonban nem itt, hanem a tudományos tevékenységhez kapcsolódóan, a 2b.1 pontban érvényesítendő.)

	Összesen (1b.1.)

	A teljesítmény szöveges értékelése, konkrétumokkal:




	1b.2. Tankönyv-, tananyagírási tevékenység, eredményesség
(teljesítési minimum: 10 pont, adható további pontok: 5 pont, összesen: 15 pont)
	Adható max. pont
	Adott pont

	Teljesítési minimum (10 pont): 
Teljesítési minimumfeltétel esetében kizárólag maximális vagy nulla pont adható.
Amennyiben az 1b.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 1b.2. értékelési kritérium összesített pontszáma nulla.
Általános definíció szerinti tankönyv fogalom alá tartozó műben/művekben összesen legalább 4 ív/min. 60 oldal terjedelemmel kell szerzőként közreműködnie.
VAGY 
Olyan, legalább 120 oldalnyi, a tankönyv fogalomnak meg nem felelő oktatási anyag (nyomtatott vagy digitális) szerkesztője, első vagy egyedüli vagy legalább 50%-ban szerzője, amelyet egy tantárgyleírásban tananyagként megjelöltek. 
VAGY  
Legalább 10 heti tanegységből álló digitális kurzusmodul (a kurzusmodul az alábbiakból állhat: oktató videó, dia-prezentáció, digitális olvasmány, magyarázó szöveg, feladatok, önellenőrző teszt, vagy ezek kombinációja), amelyet tananyagként megjelöltek a tantárgyleírásban.

Tankönyv definíciója:
a) legalább 8 ív/min. 120 oldal terjedelmű elektronikus vagy nyomtatott könyv,
b) Nemzetközi Szabványos Könyvazonosítóval (ISBN) rendelkezik (2028-tól megjelenő könyvek esetén DOI számmal rendelkezik),
c) tudományos fokozattal rendelkező bíráló által szakmailag lektorált,
d) 2028-tól megjelenő tankönyvek esetén végjegyzeti/lábjegyzeti/szövegközi hivatkozást és szakirodalmi jegyzéket tartalmazó
e) oktatási céllal készült, vagyis egy felsőoktatási intézmény adott tantárgya esetében tananyagként kerüljön meghatározására,
f) az érintett tudományterület adott téma szempontjából jelentős főbb szakirodalmi munkáit, s ahol ez releváns gyakorlatát feldolgozó mű,
g) 2028-tól megjelenő tankönyvek esetén, ahol releváns, tartalmi kritériumként: bemutatja a téma meghatározó tudományos vitáit, röviden ismertetve a fő érveket és ellenérveket, elősegítve ezzel a különböző álláspontok gyakorlati következményeinek megértését.

	Adható további pontok (5 pont): 
A tankönyv kategóriának megfelelő minden további 1 ív /15 oldal további 1 pontot jelent, 

további legalább egy, tantárgyleírásban tananyagként megjelölt 120 oldalas oktatási segédlet vagy digitális tananyag szerkesztője, első vagy egyedüli vagy legalább 50%-ban szerzője (5 pont), 

további, legalább 10 heti tanegységből álló digitális kurzusmodul szerzője (5 pont).

	Külföldi pályázó esetében:
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
Tankönyvként értelmezendő: a pályázó országa szerint tankönyvkategóriába sorolt mű. Az oktatási anyagok „tantárgyleírásban tananyagként megjelölése” feltétel helyett elfogadható az adott tananyag felhasználását alátámasztó igazolás.

	Összesen (1b.2.)
	15
	

	A teljesítmény szöveges értékelése, konkrétumokkal:




	I.
	Felsőoktatási tevékenység mindösszesen:

	II. TUDOMÁNYOS TEVÉKENYSÉG 
	Összesen adható pontok száma: 100

	2a.1. Kiemelkedő tudományos, kutatói tevékenység (a pályázat MAB-hoz történő benyújtásáig elért teljesítmény) 
(teljesítési minimum: 10 pont; adható további pont: 40 pont, összesen: 50 pont)
A pályázat benyújtását legfeljebb 10 évvel megelőzően MTA doktora címet szerzett pályázók esetében a kiemelkedő tudományos, kutatói munkásságra vonatkozó kritériumokat (értékelőlap 2a.1. pontja) teljesítettnek kell tekinteni és maximális (10+40) ponttal kell értékelni.
Szakcikknek elfogadható az egyszerzős cikkeken túl többszerzős szakcikk is. Mind az egyedüli szerzőség, mind az első-, utolsó- és levelező szerzőség esetében a szerzőségi aránytól függetlenül, valamint legfeljebb három szerző esetén a szakcikk teljes szakcikként kerül elfogadásra. A négy vagy négynél több szerzővel megjelent cikkek az értékelés során 1/3 arányban kerülnek figyelembevételre. Amennyiben a szerzői arányok nem rögzítettek, akkor a monográfiák esetében a pontszám a szerzők számának arányában vehetők figyelembe.
Ha a pályázó szakterülete szempontjából releváns MTA folyóiratlistán szereplő lektorált folyóiratok nincsenek A–D kategóriába sorolva, akkor a MAB MTA részfolyóiratlistán:
· a 2026. évben és előtte megjelent közlemények a 2026. szeptember 25. napjának megfelelő MTMT-állapot szerinti értékkel,
· a 2027. és 2028. években megjelent szakcikkek esetében „B” kategóriában,
· a 2029. évben és azt követően megjelent közlemények esetén „D” kategóriában
jelennek meg.
	Adható max. pont
	Adott pont

	Teljesítési minimum (10 pont):
Teljesítési minimumfeltétel esetében kizárólag maximális vagy nulla pont adható.
Amennyiben a 2a.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2a.1. értékelési kritérium összesített pontszáma nulla.
A 2a.1. teljesítési minimum teljesítéséhez mind a publikációs tevékenységre (I.), mind az idézettségre (II.) vonatkozó elvárásokat teljesíteni kell.
I. Publikációs tevékenység
A 2a.1. publikációs tevékenységre vonatkozó teljesítési minimum teljesítéséhez az I.1., I.2. és I.3. pontokban megfogalmazott elvárásokat együttesen kell teljesíteni.
I.1. Kiemelt nemzetközi szakcikkek:
A pályázó szakterülete(i) szempontjából releváns, a Scopus és/vagy WoS által indexált, SJR/JCR alapján Q1–Q2 kategóriába sorolt nemzetközi folyóiratban megjelent idegen nyelvű kiemelt nemzetközi szakcikk: 5 db

Kiválthatóság: 
Az agrár-közgazdasági határterületen az 5 db kiemelt nemzetközi szakcikkből legfeljebb 2 db szakcikk kiváltható 1 db nemzetközi kiadó által kiadott, releváns világnyelven készült monográfiával.

Monográfia fogalma:
Az egyetemi tanári pályázat teljesítési minimumként meghatározott tudományos feltételei körében (2a.1. pontjában) elszámolt monográfia nem képezheti a pályázó doktori értekezésének frissített, átdolgozott, bővített és/vagy más nyelvre fordított változatát. Ezen túl: 
a) ISBN számmal rendelkezik.
b) 2028-tól kiadott könyvek esetében DOI számmal rendelkezik.
c) Nyomtatott vagy elektronikus formában megjelentetett.
d) A 2028 előtt megjelent művek esetében legalább 7 szerzői ív (legalább 105 oldal), a 2028-ban vagy azt követően megjelent művek esetében pedig legalább 8 szerzői ív (legalább 120 oldal) terjedelmű. Ez lehet egyszerzős vagy többszerzős mű is. Amennyiben többszerzős mű, akkor a szerzőség arányában kell számolni a terjedelmet, és a szükséges terjedelem több monográfiából is összeadódhat, de csak azon monográfiák számolhatók össze, ahol az érintett szerző hozzájárulása minimum 3 ív (legalább 45 oldal) egy adott könyvben.
e) Az érintett tudományterület adott téma szempontjából jelentős főbb szakirodalmi munkáit, s ahol ez releváns gyakorlatát feldolgozó mű; 
f) Végjegyzeti/lábjegyzeti/szövegközi hivatkozást és szakirodalmi jegyzéket tartalmazó mű.
g) Tudományos fokozattal rendelkező bíráló által szakmailag lektorált (2030-ban és azt követően megjelent könyvek esetében legalább két szakmai lektor szükséges a nem nemzetközi tudományos kiadónál megjelent művek vonatkozásában).
h) Tartalmi szempontból a monográfia meghatározott kutatási problémát/témát dolgoz fel és elemez, vagyis:
h1) a feldolgozás és elemzés módszertanilag megalapozottan, kritikai elemzéssel és következetes érveléssel történik;
h2) a szerző aktív alkotóként értelmezi és elemzi a szakirodalmat, nem csupán ismerteti azt és
h3) a monográfia tudományosan megalapozott következtetéseket fogalmaz meg, új vagy eredeti megállapításokat is tartalmaz, így hozzájárul az adott tudományterület ismeretanyagának bővítéséhez.

Nemzetközi tudományos kiadó:
olyan kiadó, amely az adott tudományág szempontjából releváns világnyelven adta ki az érintett könyvet és
(1) a könyvei kiadása kapcsán szakmai lektorálást végez tudományos fokozattal rendelkező lektor bevonásával,
(2) a publikálást megelőző két évben évente átlagosan legalább 10 tudományos kiadványt (könyvet vagy folyóiratlapszámot) adjon ki az adott tudományágban releváns világnyelven.
(3) angol nyelvű kiadványok esetében az érintett kiadó rendelkezik legalább egy Scopus-indexált folyóirattal vagy -könyvsorozattal az adott tudományág vonatkozásában; a többi releváns világnyelv esetében ezen utóbbi feltétel nem elvárás.

Releváns világnyelv: angol

I.2. További nemzetközi szakcikkek: 
A pályázó szakterületei szempontjából releváns területen, a Scopus és/vagy WoS által indexált, SJR/JCR alapján Q1–Q4 kategóriába sorolt nemzetközi folyóiratban megjelent
idegen nyelvű további nemzetközi szakcikkek: 20 db, 
amelybe az I.1. pont szerinti 5 db kiemelt nemzetközi szakcikk beleértendő.

I.3. Magyar nyelvű szakcikk:
A pályázó szakterülete(i) szempontjából releváns:
(a) Scopus és/vagy WoS által indexált magyar nyelvű folyóiratban megjelent, és/vagy 
(b) a MAB magyar nyelvű MTA, illetve Egyetemi részfolyóiratlistáin megjelent 
magyar nyelvű szakcikk: 2 db

II. Idézettség:
A 2a.1. idézettségre vonatkozó teljesítési minimum teljesítéséhez a II.1., II.2. és II.3. pontokban megfogalmazott elvárásokat együttesen kell teljesíteni. 
II.1. MTMT-ben nyilvántartott Scopus és/vagy WoS független hivatkozások száma: 100 db

II.2. MTMT-ben nyilvántartott független hivatkozások száma: 250 db

II.3. MTMT-ben nyilvántartott Hirsch-index a független hivatkozások alapján: 10

	Adható további pontok (40 pont): 

I. Publikációs tevékenység:
Ha a pályázó nem egyszerzős szerzőként működött közre a szakcikk vagy könyvfejezet megírásában, ott az adott szakcikk az alábbi a)-e) pontok esetében azzal a feltétellel vehető figyelembe, hogy mind az egyszerzőség, mind az első-, utolsó- és levelezős szerzőség, valamint legfeljebb három szerző esetében a szerzőségi aránytól függetlenül a szakcikk teljes szakcikként kerül elfogadásra. A négy vagy négynél több szerzővel megjelent cikkek az értékelés során 1/3 arányban kerülnek figyelembevételre. Amennyiben a szerzői arányok nem rögzítettek, akkor az f)-h) pontokban szereplő monográfiák esetében a pontszám a szerzők számának arányában vehetők figyelembe.

A teljesítési minimumként figyelembe vett publikációkon felül adható további pontok az egyes, a pályázó szakterülete(i) szempontjából releváns tudományos közlemények típusa alapján a következők:

a) további, a Scopus és/vagy WoS által indexált, SJR/JCR alapján Q1–Q2 kategóriába sorolt nemzetközi folyóiratban megjelent idegen nyelvű szakcikk: 2 pont/cikk,
b) további, a Scopus és/vagy WoS által indexált, SJR/JCR alapján Q3–Q4 kategóriába sorolt, a MAB nemzetközi MTA, illetve Egyetemi részfolyóiratlistáin szereplő folyóiratban megjelent idegen nyelvű szakcikk: 1 pont/cikk.
c) további, a szakterület szempontjából releváns, Scopus/WoS által indexált, a MAB magyar nyelvű MTA, illetve Egyetemi részfolyóiratlistáin szereplő folyóiratban megjelent magyar nyelvű szakcikk: 1 pont/2cikk,
d) további lektorált könyvfejezet 1 pont/2 szaktanulmány
e) további lektorált idegennyelvű könyvfejezet 2 pont/szaktanulmány
f) további monográfia 5 pont/monográfia
g) további releváns világnyelven készült monográfia 8 pont/monográfia
h) további, nemzetközi kiadó által kiadott, releváns világnyelven készült monográfia 10 pont/monográfia

- Megszerzett növényfajta-oltalom: 1 pont/oltalom

- Végleges szabadalom: 1 pont/szabadalom
Európai vagy nemzetközi szabadalom esetén: 2 pont/szabadalom 
Azért a végleges szabadalom esetén jár a fenti pontszám, ahol az egyéni hozzájárulás mértéke a 30%-ot elérte.

II. Idézettség:
További, MTMT-ben nyilvántartott 
(a) Scopus és/vagy WoS független hivatkozás: 1 pont / 5 hivatkozás
(b) független külföldi, idegen nyelvű hivatkozás (a Scopus és/vagy WoS hivatkozások nélkül): 1 pont / 10 hivatkozás
(c) független hivatkozás (az a) és b) pont szerinti hivatkozások nélkül): 1 pont / 25 hivatkozás

Egy hivatkozás csak egy kategóriában számolható el.

	Külföldi pályázó esetében: 
Külföldi pályázó: a) nem magyar állampolgár pályázó és b) tartósan (öt évet meghaladó ideig) külföldön dolgozó magyar állampolgár pályázó.
Külföldi pályázó esetében nem elvárt a magyar nyelvű publikációs feltétel.

	Összesen (2a.1.)

	A teljesítmény szöveges értékelése, tudománymetriai adatokkal vagy más elismerési / hivatkozási konkrétumokkal:




	2a.2. Fiatal oktatók, tanársegédek tudományos munkájának vezetése, 
témavezetői részvétel doktori képzésben
(teljesítési minimum: 10 pont; adható további pont: 20 pont, összesen: 30 pont)
	Adható max. pont
	Adott pont

	Teljesítési minimum (10 pont): 
Teljesítési minimumfeltétel esetében kizárólag maximális vagy nulla pont adható.
Amennyiben a 2a.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2a.2. értékelési kritérium összesített pontszáma nulla.
Legalább egy fokozatot szerzett és igazolt (a doktori.hu oldalon megjelenő) doktori hallgató témavezetője, vagy két ilyen doktori hallgató társtémavezetője.

	Adható további pontok (20 pont): 
További fokozatot szerzett doktori hallgató: 10 pont/fő 
Igazolt posztdoktor irányítás: 3 pont/fő
Doktori fokozatot szerzett hallgató pontszámán felül további - doktori.hu oldalon nyilvántartott (vagy az egyetem által igazolt) - aktuálisan témavezetett doktorandusz és/vagy abszolutóriumot szerzett doktorjelölt: 3 pont/fő 
PhD és habilitáció hivatalos bírálói (opponensi) minőség: 1 pont/cselekmény
Társtémavezetés esetén a teljesítés a fenti pontszámok felével vehető figyelembe.

	Összesen (2a.2.)
	30
	

	A teljesítmény szöveges értékelése, konkrétumokkal:




	2b.1. Kutatásszervezési tapasztalat, eredményesség
(teljesítési minimum: 5 pont; adható további pont: 5 pont, összesen: 10 pont)
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben a 2b.1. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2b.1. értékelési kritérium összesített pontszáma nulla.
A pályázat MAB-hoz történő benyújtásának időpontjáig a pályázó rendelkezzen legalább egy elnyert és megvalósított, tudományos tárgyú országos vagy nemzetközi kutatási/fejlesztési/innovációs pályázat vezető kutatói/szakmai vezetői pozíciójával; vagy igazoljon legalább három érdemi részvételt ilyen pályázatok megvalósításában; vagy igazolja három intézményi pályázat témavezetői feladatainak ellátását.

	Adható további pontok (5 pont): 
További hasonló teljesítmény az alábbiak szerint (a pályázat MAB-hoz történő benyújtásának dátumáig elnyert és megvalósított tudományos tárgyú): 
a) országos vagy nemzetközi kutatási/fejlesztési/innovációs pályázat témavezetése /szakmai vezetése: 3 pont/db 
vagy 
érdemi részvétel ilyen pályázatok megvalósításában, vagy értékelésében 1 pont/db, 
b) intézményi kutatási/fejlesztési/innovációs pályázat témavezetése /szakmai vezetése 1 pont/db.
Konferenciaszervezés (minimum 10 érdemi előadó konferenciánként): hazai 1 pont/konferencia, nemzetközi (minimum 5 külföldi affiliációjú előadó konferenciánként) 2 pont/konferencia.

	Összesen (2b.1.)

	A teljesítmény szöveges értékelése, konkrétumokkal:




	2b.2. Hazai és nemzetközi elismertség
(teljesítési minimum: 5 pont; adható további pont: 5 pont, összesen: 10 pont)
	Adható max. pont
	Adott pont

	Teljesítési minimum (5 pont): 
Teljesítési minimumfeltétel esetében kizárólag maximális vagy nulla pont adható.
Amennyiben a 2b.2. teljesítési minimum nem teljesül, arra nulla pont adható. Ez esetben adható további pontok sem ítélhetőek meg, és a teljes 2b.2. értékelési kritérium összesített pontszáma nulla.
Hazai vagy nemzetközi tudományos szervezet elnöke: 3 pont, elnökségi tagja, tisztségviselője (beleértve: titkára, nemzeti delegáltja): 1 pont, 
konferenciaelnök vagy társelnök, szekcióelnök, meghívotti (pl. szimpózium, plenáris, keynote) részvétel: 1 pont/3 esemény
Amennyiben jelen tudományterületen van ilyen folyóiratlista, úgy magyarországi vagy határon túli magyar kiadású (továbbiakban: magyar kiadású), a MAB MTA és/vagy Egyetemi részfolyóiratlistáin szereplő magyar vagy idegen nyelvű folyóiratban megjelenő szakcikk lektorálása (a kiadó által igazoltan): 1 pont/5 db vagy 
magyar kiadású magyar vagy idegen nyelvű könyvben könyvfejezet lektorálás (a kiadó által igazoltan): 1 pont/5 db vagy egész könyvek lektorálása esetén 2 pont/könyv.

	Adható további pontok (5 pont): 
a) Hazai és nemzetközi szakmai díjak, elismerések, szakmai előadás nemzetközi meghívás alapján, WoS/Scopus által indexált folyóiratban vagy – amennyiben jelen tudományterület esetében van ilyen folyóiratlista, úgy – a MAB nemzetközi MTA, illetve Egyetemi részfolyóiratlistáin szereplő tudományos folyóiratnál szerkesztőbizottsági/folyóirat nemzetközi lektori tanácsadó testületi tagság: elemenként 1 pont
b) Amennyiben jelen tudományterületen van ilyen folyóiratlista, úgy a MAB magyar nyelvű, MTA, illetve Egyetemi részfolyóiratlistáin A-B osztályú tudományos folyóiratnál szerkesztőbizottsági tagság vagy ezzel egyenértékű felkérés (pl. guest editor, associate editor, special issue editor): 1 pont
c) Amennyiben jelen tudományterületen van ilyen folyóiratlista, úgy további, magyarországi vagy határon túli magyar kiadású (továbbiakban: magyar kiadású), a MAB magyar nyelvű vagy nemzetközi MTA, illetve Egyetemi részfolyóiratlistáin szereplő folyóiratban megjelenő szakcikk lektorálása (a kiadó által igazoltan): 1 pont/5 db vagy 
d) További, magyar kiadású magyar vagy idegen nyelvű könyvben könyvfejezet lektorálás (a kiadó által igazoltan): 1 pont/5 db vagy egész könyvek lektorálása esetén 2 pont/könyv.

	Összesen (2b.2.)

	A teljesítmény szöveges értékelése, konkrétumokkal:




	II.
	Tudományos tevékenység mindösszesen:
	100
	



	
	
	
	

	Maximálisan adható pont:
200
	Mindösszesen adott pont:
	I.
Felsőoktatási tevékenység
	II.
Tudományos tevékenység
	I.+II.
Mindösszesen

	
	
	
	
	

	A pályázó kinevezésének támogatásához szükséges minimális pontszám: 160.
A pályázat támogatott, ha a pályázó elérte a minimális pontszámot.
A pályázat nem támogatott, ha a pályázó nem érte el a minimális pontszámot.

	Támogatott / Nem támogatott
(a megfelelő aláhúzandó)





[image: A képen szöveg, Betűtípus, tervezés látható

Automatikusan generált leírás]	Az ETKR-hez tartozó Értékelő lap
Hatályos: 2027. január 1. napjától

A SÁRGA HÁTTÉRREL JELÖLT MEZŐK KITÖLTENDŐK!

